stanford-oval/wikipedia huggingface dataset:
Dark Side of the Moon Tour
סיבובי ההופעות של 1972

הלהקה ביצעה 93 הופעות במרוצת 1972, לפני צאתו של האלבום. בתקופה זו, השם שהלהקה נתנה ליצירה הוא "Eclipse". הכותרת הרשמית של ההופעה הראשונה הייתה: "Eclipse" ומתחת הכיתוב "Dark Side of the Moon - A Piece for Assorted Lunatics" (בתרגום חופשי: "הצד האפל של הירח - יצירה עבור מטורפים נבחרים"). כותרת זו שונתה לראשונה במהלך הסיבוב הראשון של הלהקה בארצות הברית באפריל 1972 ל-"(Eclipse (A Piece for Assorted Lunatics" (בתרגום חופשי: "ליקוי חמה (יצירה עבור מטורפים נבחרים)"), ולבסוף נבחרה הכותרת "The Dark Side of the Moon" לקראת שחרור האלבום במרץ 1973. באופן מפתיע, סדר השירים של ההופעה הראשונה שניגנו פינק פלויד בסיבוב זה (בינואר 1972), זהה לחלוטין לסדר השירים של האלבום "Dark Side" שיצא לחנויות רק שנה וחודשיים לאחר הופעה זו (מרץ 1973), ורוב השירים כבר התעצבו מבחינת ההפקה לסאונד הסופי שלהם. ההבדלים שניתן למנות הם:
On the Run, שהשם הראשוני שלו היה "The Travel Sequence", היה קטע של ג'אם בין גיטרה ותופים, וכך הוא נשאר עד לסוף שנת 1972. השיר Time נוגן בקצב איטי יותר והחצי הראשון של הבתים הושר בידי גילמור ורייט יחדיו. השורה "Lying supine in the sunshine" (בתרגום חופשי: שוכב מבזבז זמן באור השמש) מהבית השלישי, שונתה מאוחר יותר בגרסת הדיסק ל-"Tired of lying in the sunshine" (בתרגום חופשי: נמאס כבר לשכב באור השמש). הלהקה נהגה להמשיך לשיר לפי השורה המוקדמת מבין השתיים, גם בהופעות שלאחר יציאתו של הדיסק.
The Great Gig in the Sky, ששמו המקורי היה "Religion" (בתרגום חופשי: דת) או "The Mortality Sequence" (בתרגום חופשי: רצף על מוסר), הכיל בהופעת הבכורה בינואר 1972 אורגן והקלטות של "מטיפים" מטיפים או מקריאים חלקים מתפילות מהאיגרת אל האפסים או מקריאים את תפילת האדון.
הופעות עם הבלט של רולנד פטיט 1973-1972

בנובמבר 1972, במהלך מסע ההופעות האירופאי של 1972 ובינואר 1973, פינק פלויד ניגנו עם להקת הבלט של רולנד פטיט. רשימת השירים שהייתה חלק מהכוריאוגרפיה שנוצרה הייתה: "One of These Days"‏, "Careful with That Axe, Eugene",‏ "Obscured by Clouds", ‏, "When You're In"‏ ו-"Echoes". במקור רצה פטיט שפינק פלויד יחברו מוזיקה לפי הרומן המפורסם של מרסל פרוסט, בעקבות הזמן האבוד, אולם חברי הלהקה דחו את הרעיון לאחר שלא הצליחו לעמוד במשימה של קריאת הספר על שבעת חלקיו. רוג'ר ווטרס צוטט כשהוא מתאר עד כמה היוזמה הייתה מבולבלת:
הבלט מעולם לא הצליח לקרות. בהתחלה זה היה פרוסט, ואחר כך זה היה אלאדין, אחר כך זה היה משהו אחר. הייתה לנו ארוחת צהריים מוצלחת יום אחד (4/12/1970), אני, ניק וסטיב (אורורק). הלכנו לארוחת צהרים עם רודולף נורייב, רומן פולנסקי, רולנד פטיט ומפיק סרטים כזה או אחר. איזו בדיחה! המטרה של הפגישה הייתה לדבר על רעיון לפרויקט שבו אנחנו נעשה את המוזיקה, רולנד יעשה כוריאוגרפיה, רודי יהיה הכוכב ורומן פולנסקי יביים וביחד זה היה אמור להיות סרט בלט פנטסטי. זה היה פשוט בדיחה אחת גדולה. לאף אחד לא היה רעיון ברור על מה צריך לעשות.
בסופו של דבר, הלהקה ביצעה מספר הופעות בלט יחד עם להקתו של רולנד פטיט, אולם, בשל התחייבויות להקלטות באולפנים ולהמשך סיבוב ההופעות של הצד האפל של הירח, ביצעו רק 8 הופעות, במקום ה-16 עליהן התחייבו במקור. לאחר ינואר 1973, המשיכו חברי הלהקה את מסע ההופעות שלהם.
סיבובי ההופעות של 1973

במהלך 1973 ביצעו פינק פלויד שני לגים קצרים של הופעות בארצות הברית, ושתי הופעות באמצע מאי בלונדון. הלג הראשון התרחש במרץ 73' והתרחש במקביל ליציאתו של האלבום Dark Side of the Moon לחנויות, והלג השני התרחש ביוני. בהופעות בלונדון, פינק פלויד הציגו לראשונה לפני קהל את האפקט של מטוס מתרסק במהלך ההופעה
בסוף השיר "On the Run". במהלך הופעות אלו, הלהקה שכרה לראשונה מוזיקאים מלווים שניגנו עימה לאורך כל סיבוב ההופעות (בניגוד למסעי הופעות קודמים, בהם נהגו חברי הלהקה לשכור מוזיקאים מקומיים עם הגיעם למקום ההופעה). דיק פרי הצטרף ללהקה במהלך השירים "Money" ו-"Us and Them", ומקהלה של שלוש-ארבע נשים לקולות הרקע. קלייר טורי, הזמרת שעמה הקליטו פינק פלויד את גרסת השיר "The Great Gig In The Sky" שהופיעה באלבום, שרה קולות רקע עם הלהקה רק במהלך הופעות ההתרמה לרוברט ואייט, ומאז לא שרה עם הלהקה עד להופעה ב-1990 בפסטיבל קנבוורת'.

בשל ההצלחה הרבה של האלבום במצעדים, אשר הגיע למקום הראשון בארצות הברית בסוף אפריל, למקום השני בממלכה המאוחדת, וההוצאה של הסינגל לשיר "Money", הקהל של פינק פלויד החל לגדול בצורה משמעותית ביוני 1973. עד לסיבוב ההופעות הזה, נהגו פינק פלויד להופיע בתיאטרות ואודיטוריומים בפני קהלים של כמה אלפים בלבד, אולם בסיבוב זה החלו לראשונה להופיע באצטדיונים גדולים.
ב-4 בנובמבר 1973, ניגנו פינק פלויד בשתי הופעות בתיאטרון הריינבו (Rainbow Theatre) שהכנסותיהן הועברו לטובת המוזיקאי רוברט ואייט, מתופפה לשעבר של להקת סופט מאשין עימה פינק פלויד נהגה לנגן בתקופת ההופעות שלהן במועדון ה-UFO. ואייט, נפל בשל השפעות של סמים במהלך מסיבה מהקומה הרביעית של בניין בלונדון, והפך למשותק בשתי רגליו. ההופעות, כביכול גייסו סכום של כ-10,000 ליש"ט לואייט.[דרוש מקור]

אסון קרה במהלך הופעה של פינק פלויד בארצות הברית, ב-22 ביוני 1973, בבאפלו ניו-יורק. אחד מהצופים נפל מקומה עליונה וכך הרג את הצופה שעליו הוא נחת. הנופל עצמו, הצליח לשרוד את המקרה.
סדר שירים > סדר שירים אופייני של הופעות 1972

חלק ראשון
Speak to Me
Breathe
On the Run
Time
The Great Gig in the Sky
Money
Us and Them
Any Colour You Like
Brain Damage
Eclipse
חלק שני
One of These Days
Careful with That Axe, Eugene
Echoes
Set The Controls For The Heart Of The Sun
A Saucerful of Secrets
Blues
Atom Heart Mother
Childhood's End
סדר שירים > סדר שירים אופייני של הופעות עם הבלט של רולנד פטיט 1973-1972

"One of These Days"
"Careful with That Axe, Eugene"
"Obscured by Clouds"
"When You're In"
"Echoes"
סדר שירים > סדר שירים אופייני של הופעות 1973

חלק ראשון
"Obscured By Clouds"
"When You're In"
"Set The Controls For The Heart Of The Sun"
"Careful with That Axe, Eugene"
"Echoes" - היה הרצועה הפותחת להופעות הראשונות של חודש מרץ
חלק שני
"Speak to Me"
"Breathe"
"On the Run"
"Time"
"The Great Gig in the Sky"
"Money"
"Us and Them"
"Any Colour You Like"
"Brain Damage"
"Eclipse"
הדרן
"One of These Days"
חברי הלהקה בסיבוב ההופעות

דייוויד גילמור - גיטרה, שירה
רוג'ר ווטרס - בס, שירה
ריצ'רד רייט - קלידים, שירה
ניק מייסון - תופים
מוזיקאים נוספים:
דיק פרי - סקסופון, הצטרף לסיבוב ההופעות החל ממאי 1973 ועד לתום ההופעות
בלק גרס (נאווסה קראוודר, מרי אן לינדסי ופיליס לינדסי) - זמרות רקע במהלך הופעות מרץ ומאי
בלקבריס (בילי ברנום, וונטה פילדס וקליידי קינג) - זמרות רקע במהלך הופעות אוקטובר
ויקי בראון, ליזה סטרייק וקלייר טורי - זמרות רקע במהלך שתי הופעות ההתרמה לרוברט ואייט, בנובמבר 1973
תאריכי הופעות

פרק זה לוקה בחסר. אנא תרמו לוויקיפדיה ו.
הערות שוליים

↑  שמו של השיר המסכם מהאלבום "The Dark Side of the Moon"
↑  ROLAND PETIT & PINK FLOYD, מאמר מהבלוג Moïcani - L'Odéonie, יולי 2011, כתבה המתארת את השתלשלות המעורבות של פינק פלויד בפרויקט הבלט עם רונלד פטיט
↑  גלן פובאי (Glenn Povey),‏דצמבר 1972, מתוך הספר, Echoes: The Complete History of Pink Floyd, עמ' 172
| פינק פלויד |
| --- | --- | --- |
| סיד בארט • דייוויד גילמור • ניק מייסון • רוג'ר ווטרס • ריצ'רד רייט | סיד בארט • דייוויד גילמור • ניק מייסון • רוג'ר ווטרס • ריצ'רד רייט |  |
| אלבומי אולפן | The Piper at the Gates of Dawn‏ (1967) • A Saucerful of Secrets‏ (1968) • More‏ (1969) • Ummagumma‏ (1969) • Atom Heart Mother‏ (1970) • Meddle‏ (1971) • Obscured by Clouds‏ (1972) • The Dark Side of the Moon‏ (1973) • Wish You Were Here‏ (1975) • Animals‏ (1977) • The Wall‏ (1979) • The Final Cut‏ (1983) • A Momentary Lapse of Reason‏ (1987) • The Division Bell ‏ (1994) • The Endless River ‏ (2014)  |  |
| אלבומי הופעה | Delicate Sound of Thunder‏ (1988) • P•U•L•S•E‏ (1994) • The Wall Live‏ (2000)  |  |
| סרטים | Live at Pompeii‏ (1972) • The Wall‏ (1982) • ‏The Final Cut‏ (1983) • Delicate Sound of Thunder‏ (1989) • Pulse‏ (1995) • סיפורם של פינק פלויד וסיד בארט‏ (2003) • The Making of The Dark Side of the Moon ‏(2003) • ‏The Story of Wish You Were Here ‏(2012)  |  |
| פסקולים | Tonite Lets All Make Love in London‏ (1968) • Zabriskie Point‏ (1970)  |  |
| אוספים | Relics‏ (1971) • A Nice Pair‏ (1973) • A Collection of Great Dance Songs‏ (1981) • Works‏ (1983) • Shine On‏ (1992) • ‏Echoes‏ (2001) The Best of Pink Floyd: A Foot in the Door ‏ (2011)  |  |
| מסעי הופעות | Pink Floyd World Tour 1968‏ (1968) •‏ The Man and The Journey Tour ‏(1969) •‏ Atom Heart Mother World Tour‏ (1970) •‏ Meddle Tour ‏(1971) •‏ Dark Side of the Moon Tour ‏(1972) •‏ Pink Floyd 1974 tours ‏(1974) •‏ Wish You Were Here Tour‏ (1975) •‏ In the Flesh ‏(1977) •‏ The Wall Tour‏ (1980) •‏ A Momentary Lapse of Reason Tour‏ (1987) •‏ The Division Bell Tour‏ (1994)  |  |
| ערכים קשורים | בוב קלוז • אלן פרסונס • רון גיסין • היפנוסיס (סטורם ת'ורג'רסון) • פינק אנדרסון ופלויד קאונסל • בוב גלדוף • אלן פארקר • 19367 Pink Floyd |  |
ראו גם דיסקוגרפיה של פינק פלויד
| --- | --- |
בקרת זהויות :  MusicBrainz: a208a844-ea0c-48b2-9eb3-94384e3bb6e5 
פינק פלויד מנגנים את הצד האפל של הירח באולם ארלז קורט בלונדון 1973
Almost Like Praying

Almost Like Praying (בעברית: כמעט כמו תפילה) הוא שיר צדקה שהוקלט על ידי לין-מנואל מירנדה, ועשרות זמרים מפוארטו ריקו. השיר יצא לאור ב-6 באוקטובר 2017, על ידי חברת התקליטים אטלנטיק רקורדס, במטרה לתמוך בפוארטו ריקו שנפגעה קשות מהוריקן מריה, שפגע בה בספטמבר 2017. כל ההכנסות שנצברו מן השיר הוענקו לניצולי ההוריקן, ולפוארטו ריקו במטרה לשקמה.
עם יציאתו נכנס השיר היישר אל פסגות מצעדי האייטונס ברחבי העולם. בשבוע הראשון לצאתו נכנס השיר היישר אל המקום ה-20 במצעד הבילבורד הוט 100, עם 111,000 הורדות ועותקים שנמכרו, ו-5.2 מיליון השמעות באותו שבוע בלבד.
רקע והפקה

את השיר כתב לין-מנואל מירנדה בעצמו, והוא הופק על ידי מפיקים ומוזיקאים רבים שהשתתפו בשיר גם כן. השיר הוא קומפילציה של אמנים רבים כגון ג'ניפר לופז, קמילה קאביו, גלוריה אסטפן, פאט ג'ו ומארק אנתוני. אמנים אחרים שלקחו חלק בשיר הם: רובן להבים, פדרו קאפו, דסה, לואיס פונסי, חואן לואיס גורה, אלכס לקמוואר, ג'ון לגואיזמו, לין מנואל מירנדה, ריטה מורנו, אדניטה נזריו, ג'ואל אורטיז, אנתוני ראמוס, ג'ינה רודריגז, גילברטו סנטה רוזה, פיג'יי סין סיואלה, אנה וילפן וטומי טורס. ההכנסות מן השיר נתרמו במלואם לתוכנית הסיוע וההשמדה של ההפדרציה ההיספנית, המיועדת לקורבנות ולניצולי ההוריקן על האי פוארטו ריקו.
וידאו קליפ

את הקליפ צילמו בפוארטו ריקו, ובו ניתן לראות את כל משתתפי, כותבי ומפיקי השיר בתוך אולפן הקלטות, כשהם שרים את השיר. בתחילת הקליפ ניתן לראות את פוארטו ריקו במלואה, ובין לבין ניתן לראות תמונות מהעבר של פוארטו ריקו.
הקליפ הועלה לערוץ היוטיוב הרשמי של אטלנטיק רקרודס, ונכון לאפריל 2020 מונה הצפיות שלו עומד על כ-10 מיליון צפיות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ארצות הברית | בילבורד הוט 100 | 20 |  |
|  ארצות הברית | מצעד השירים הלטיניים | 3 |  |
|  סקוטלנד | מצעד הסינגלים הסקוטי | 88 |  |
Bytecode

Bytecode (בייטקוד), ידוע גם בשם p-code (קוד נייד - portable code), הוא צורה של סט פקודות אשר תוכנן עבור ביצוע יעיל על ידי מפרש תוכנה. להבדיל מקוד מקור הקריא על ידי בני אדם, בייטקוד מורכב מקודים נוּמריים קומפקטיים, קבועים, והפניות (references) - בדרך כלל כתובות נומריות; אשר מקודדים את תוצאות הניתוח התחבירי והסמנטי של דברים כגון טיפוס הנתונים, תחום ההכרה (scope), ועומק הקינון (nesting) של רכיבי תוכנה.
מקור השם bytecode הוא מסטים של פקודות אשר מורכבים מ-opcodes באורך של byte אחד, שאחריהם יכולים לבוא פרמטרים אופציונליים. ייצוגי ביניים כמו bytecode עשויים להיות הפלט של מימושים של שפות תכנות על מנת להקל על עבודת המפרש, או כדי להוריד את התלות בחומרה ובמערכת ההפעלה, בכך שהם מאפשרים לאותו קוד לרוץ על גבי פלטפורמות שונות. לעיתים קרובות, בייטקוד יכול לרוץ ישירות על גבי מכונה וירטואלית (כלומר, המפרש), אבל יש מקרים בהם הבייטקוד מהודר הלאה לשפת מכונה לצורך שיפור הביצועים.
מאחר שהוראות הבייטקוד מעובדות על ידי תוכנה, הן יכולות להגיע ברמות שונות של מורכבות. עם זאת, בדרך כלל הן דומות להוראות חומרה מסורתיות; מכונות מחסנית (stack machines) הן הנפוצות ביותר, אבל נבנו גם מכונות רגיסטרים (register machines) וירטואליות. חלקים שונים של התוכנית יכולים להישמר בקובצי bytecode נפרדים, בדומה לקובצי object המקושרים על ידי linker, אבל שלא כמו קובצי object, קובצי bytecode נטענים דינאמית בזמן ריצה.
הרצה

תוכניות בייטקוד ניתנות להרצה על ידי ביצוע ניתוח תחבירי (parsing) וביצוע ישיר של ההוראות אחת אחרי השנייה. מפרשי בייטקוד שעובדים בצורה כזאת הם מאוד פורטביליים (יבילים). מערכות אחרות שנקראות dynamic translators (מתרגמים דינאמיים), או just-in-time (JIT) compilers (מהדרים "בדיוק בזמן"), מתרגמות בייטקוד לשפת מכונה בזמן ריצה, ברגע שהוא נדרש. זה הופך את המכונה הווירטואלית ללא פורטבילית, אבל לא גורם לאיבוד הפורטביליות של הבייטקוד עצמו. לדוגמה, קוד בשפות Java ו-Smalltalk בדרך כלל נשמר בפורמט בייטקוד, אשר בשלב מאוחר יותר עובר הידור JIT כדי לתרגם את הקוד לשפת מכונה לפני ההרצה שלו. אופן פעולה כזה גורר עיכוב לפני תחילת הריצה של התוכנית, בזמן שהבייטקוד עובר הידור לשפת מכונה (native), אבל משפר משמעותית את מהירות הריצה עצמה בהשוואה לפירוש ישיר של קוד המקור – בדרך כלל בכמה סדרי גודל.
בזכות השיפור הנ"ל בביצועים, כיום הרבה מימושים של שפות תכנות מריצים תוכניות בשני שלבים – תחילה מהדרים את קוד המקור לבייטקוד, ואז מעבירים את הבייטקוד למכונה וירטואלית. לפיכך קיימות מכונות וירטואליות עבור השפות Forth, PHP, Python, Java ו-TCL. לעומת זאת, המימושים של השפות Perl ו-Ruby (גרסה 1.8) פועלים על ידי מעבר על ייצוג של abstract syntax tree אשר מופק מקוד המקור.
Je t'aime... moi non plus

| --- | --- |

 סינגל בביצוע סרז' גינסבורג וג'יין בירקין
 מתוך האלבום Jane Birkin/Serge Gainsbourg
 יצא לאור:  פברואר 1969
 פורמט:  תקליט ויניל 
 תאריך הקלטה:  1968
 סוגה:  מוזיקת פופ, בארוק פופ, פופ פסיכדלי, שאנסון, פופ תזמורתי 
 שפה:  צרפתית 
 בי-סייד:  "Jane B." "69 Année Érotique" ‏(בגרסה הבלגית)
 אורך:  04:22
 חברת תקליטים:  פונטה רקורדס, מייג'ור מינור רקורדס, אנטיק
 כתיבה:  סרז' גינסבורג
 הפקה:  ג'ק בוורסטוק
 
"Je t'aime... moi non plus" (בעברית: "אני אוהב/ת אותך... גם אני לא") הוא סינגל של סרז' גינסבורג וג'יין בירקין, שיצא בפברואר 1969. השיר נכתב על ידי סרז' גינסבורג למען בריז'יט בארדו. הדואט הגיע למקום הראשון בבריטניה, ולמקום השני באירלנד, אך נאסר להשמעה במספר מדינות בשל התוכן המיני הגלוי שלו.
בארדו הקליטה את השיר, אך הורתה לגנוז את ההקלטה עקב נועזותו של השיר. גינסבורג הקליט את השיר כדואט עם בירקין. השיר מתאר במילים מפורשות מעשה מיני, ולקראת סופו בירקין גונחת באופן המדמה יחסי מין. השיר עורר סערה בכל מקום בו הושמע, והוחרם על ידי תחנות רדיו באיטליה, בספרד ובבריטניה. השיר נכלל באלבומם Jane Birkin/Serge Gainsbourg, שיצא לאור ב-1969, ובו שרה בירקין ארבעה שירים בעלי אופי דומה, לרבות השיר "69 année érotique". התקליט היה ללהיט ולהצלחה קופתית בצרפת.
מיקומי שיא

|   ‏‏‏  מצעדים ודירוגים (1969)> מדינה |   ‏‏‏  מצעדים ודירוגים (1969)> מצעד |   ‏‏‏  מצעדים ודירוגים (1969)> מיקום שיא |   ‏‏‏  מצעדים ודירוגים (1969)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 91 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 58 |  |
|  גרמניה המערבית | GfK – טופ 100 | 3 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדי | 2 |  |
|  הממלכה המאוחדת | מצעד הסינגלים הבריטי | 1 |  |
|  מקסיקו | טופ 100 – מקסיקו | 5 |  |
|  נורווגיה | VG-lista | 1 |  |
|  שווייץ | המצעד השווייצרי | 1 |  |
הערות שוליים

↑  Spencer, Neil (22 במאי 2005). "The 10 most x-rated records". Observer Music Monthly. London: Guardian Newspapers. ארכיון מ-2010-02-13. נבדק ב-3 באוגוסט 2010. {{cite news}}:  (עזרה)
↑  Cheles, Luciano; Sponza, Lucio (2001). The art of persuasion: political communication in Italy from 1945 to the 1990s. Manchester University Press. p. 331. ISBN 0-7190-4170-8. ארכיון מ-2021-09-22. נבדק ב-2021-10-27.
| --- | --- |
בקרת זהויות :  MusicBrainz work: 0b04d8fa-7755-3071-9dd8-c01a9d5dfc5e 
ערך זה הוא קצרמרבנושא שירים. אתם מוזמנים לתרום לוויקיפדיה ו.
Kaleidoscope EP

Kaleidoscope (בעברית: קָלֵידוֹסקוֹפּ) הוא מיני-אלבום רוק אלטרנטיבי של להקת הרוק הבריטית קולדפליי.
האלבום כולל 5 שירים שמהווים קטע נלווה לשני אלבומיהם הקודמים של הלהקה, Ghost Stories ו-A Head Full of Dreams. זהו המיני-אלבום העשירי של הלהקה, והוא יצא לאור בחברת התקליטים "פרלופון" בהפקתו של ריק סימפסון. שירי האלבום הוקלטו בין השנים 2014 ל-2017, וב-14 ביולי 2017 יצא במהדורה דיגיטלית וב-4 באוגוסט יצא במהדורה פיזית.
כחלק משיתוף פעולה עם צמד התקליטנים האמריקאים אלכס פל ואנדרו טגארט (הצ'יינסמוקרס), ב-22 בפברואר יצא מתוך המיני-אלבום סינגל, "Something Just Like This", הלוקח חלק גם בו וגם באלבום האולפן של הצמד מאפריל 2017, Memories...Do Not Open. שיר נוסף מתוך המיני-אלבום, "Hypnotised", יצא ב-2 במרץ, ולאחריו "All I Can Think About Is You" ב-15 ביוני. סינגל שני, "Miracles (Someone Special)‎" בשיתוף פעולה עם הראפר "ביג שון", יצא ב-14 ביולי.
רשימת רצועות

| Kaleidoscope> מס' | Kaleidoscope> שם | Kaleidoscope> כותב(ים) | Kaleidoscope> משך | Kaleidoscope>  | Kaleidoscope>  | Kaleidoscope>  | Kaleidoscope>  | Kaleidoscope>  | Kaleidoscope>  |
| --- | --- | --- | --- | --- | --- | --- | --- | --- | --- |
| 1. | All I Can Think About Is You  | כריס מרטין, ויל צ'מפיון, ג'ון באקלנד וגאי ברימן | 4:34 |  |  |  |  |  |  |
| 2. | Miracles (Someone Special)‎ (ביחד עם ביג שון)   | מרטין, צ'מפיון, באקלנד וברימן ושון אנדרסון | 4:36 |  |  |  |  |  |  |
| 3. | Aliens  | מרטין, צ'מפיון, באקלנד וברימן ובריאן אינו | 4:42 |  |  |  |  |  |  |
| 4. | Something Just Like This (ביחד עםהצ'יינסמוקרס)   | מרטין, צ'מפיון, באקלנד וברימן ואנדרו טגארט | 4:34 |  |  |  |  |  |  |
| 5. | Hypnotised  | מרטין, צ'מפיון, באקלנד וברימן וריק סימפסון וביל רהקו | 5:55 |  |  |  |  |  |  |
| משך כולל: | משך כולל: | משך כולל: | 24:21 |  |  |  |  |  |  |
BüSo

| --- | --- |

 מדינה:  גרמניה
 שם רשמי:  Bürgerrechtsbewegung Solidarität 
 מייסד:  הלגה צפ-לרוש
 תקופת הפעילות:  1992–הווה (כ־32 שנים) 
 אפיון:  מפלגת שוליים הנוטה ימינה
 אידאולוגיות:  תנועת לרוש 
 מטה:  מיינץ 
 www.bueso.de
 
הלגה צפ-לרוש
BüSo (ראשי תיבות של Bürgerrechtsbewegung Solidarität, בגרמנית: "תנועת זכויות האזרח סולידריוּת") היא מפלגת שוליים גרמנית הנוטה לימין המפה הפוליטית, למרות שלעיתים משתמשת ברעיונות מן השמאל. היא מהווה חלק תנועת לרוש העולמית.
המפלגה נוסדה ב-1992 על ידי הלגה צפ-לרוש (Helga Zepp-LaRouche); בעלה הוא לינדן לרוש, פוליטיקאי אמריקני ססגוני אשר מחזיק בשיא למספר ההתמודדויות הרצופות הגדול ביותר למשרת נשיא ארצות הברית. לרוש התמודד לתפקיד המועמד של המפלגה הדמוקרטית בכל מערכת בחירות מאז 1980, כולל ב-1992, כשישב בכלא (הוא נידון ל-15 שנות מאסר עבור קשירת קשר, הונאת דואר ועבירות מס; הוא השתחרר לאחר 5 שנים).
לינדן לרוש הקים תנועות, ארגונים ומוסדות רבים בכל העולם, אשר מטרתם להפיץ את משנתו המעורפלת במקצת (מתנגדיו מאשימים אותו כמעט בהכל - החל בקומוניזם וכלה בפשיזם ובהכחשת השואה). מפלגת BüSo נוהגת לפצוח מבצעי תעמולה רחבים גם כשאין מערכת בחירות, זאת באמצעות הצבת דוכנים במקומות ציבוריים וגיוס טלפוני הגובל בהטרדה, לפי עדויות רבות.
המפלגה, אשר סניפה הראשי בויסבאדן, דוגלת בחיסול הקפיטליזם ובהרחבת השימוש באנרגיה אטומית כדי לכלכל את כל אזרחי העולם ולחסל את הפערים הכלכליים. טענות הושמעו נגד המפלגה בדבר רעיונות אנטישמיים במשנתה.
בבחיות כלליות שנערכו בשנת 2005 זכתה BüSo ב-35,649 קולות ולא עברה את אחוז החסימה. בבחיות כלליות שנערכו בשנת 2017 זכתה BüSo בכ-17 אלף קולות ולא עברה את אחוז החסימה.
לאחרונה[דרושה הבהרה] המפלגה החלה לתמוך במדינות של סין
הערות שוליים

↑  https://foreignpolicy.com/2017/09/18/lyndon-larouche-is-running-a-pro-china-party-in-germany/
| --- | --- |
בקרת זהויות :  GND: 10363899-4
Eat Me, Drink Me

Eat Me, Drink Me הוא אלבום הסטודיו השישי של להקת ההבי מטאל מרילין מנסון שיצא בשנת 2007. האלבום הוקלט במקור על ידי מרלין מנסון והגיטריסט/בסיסט טים סקולד, אך במהלך סיבוב ההופעות הוחלף טים סקולד בטוויגי רמירז, חבר בלהקה משנת 1993- 2002.
אלבום זה נחשב כחלש יחסית לקודמיו, מפני שהנושאים הפכו ליותר רגשיים מאשר פוליטיים והמוזיקה המלווה נחלשה והפכה לפחות רועשת.
הלהיטים מתוך האלבום הם: "Heart-Shaped Glasses" ו-"Putting Holes in Happiness".
נושאי האלבום

אלבום זה עוסק בייאוש וצער על אהבה פגועה. דוגמה לכך היא בשיר "Heart-Shaped Glasses" בו מנסון אומר "אם תשברי את ליבי אשבור לך את משקפייך בצורת הלב", וכן בשמו של השיר: "They Said That Hell's Not Hot" (הם אמרו שהגיהנום לא יהיה חם).
דבריו של מנסון לגבי האלבום

בראיונותיו של מנסון לגבי אלבומו החדש, הוא מספר שהוצאת אלבום זה הוא חלום שהתגשם ושמאז ומעולם רצה להוציא אלבום זה.
רשימת שירים

If I Was Your Vampire
Putting Holes in Happiness
The Red Carpet Grave
They Said That Hell's Not Hot
Just a Car Crash Away
Heart-Shaped Glasses
Evidence
Are You the Rabbit?
Mutilation is the Most Sincere Form of Flattery
You and Me and the Devil Makes 3
Eat Me, Drink Me
Netstat

צילום מסך של פקודת netstat ב-xterm
הפקודה netstat (הלחם של network statistics) מציגה את החיבורים הפעילים, טבלאות ניתוב וסטטיסטיקות של התעבורה הנכנסת והיוצאת מהמחשב לרשת (רשת מקומית ו/או רשת האינטרנט). הפקודה קיימת במערכות ההפעלה Unix ודומותיה (למשל Mac OS, לינוקס ו-BSD), וחלונות NT. הפקודה משמשת לזיהוי תקלות ולהערכת כמות התעבורה היוצאת והנכנסת ברשת.
מבנה הפקודה

netstat [options] [-p protocol] [interval]
a- מציג את כל ההתקשרויות הפעילות
b- מציג את השם הבינארי של התוכנית שיצרו כל אחת מההתקשרויות (זמין רק בחלונות)
n- מציג את הנתונים במספרים (כתובות IP במקום כתובות Domain ומספרים במקום שמות פורטים)
o- מציג את מספרי התהליכים (PID) כפי שמופיעים במנהל המשימות של חלונות (זמין בחלונות XP וחלונות 2003)
p-
בחלונות: ממיין את ההתקשרויות לפי הפרוטוקול המשמש אותן בשכבת התעבורה
בלינוקס: מציג את התהליכים שמשתמשים בכל אחד מה-sockets (מקביל ל-b- בחלונות)
r- מציג את תוכן טבלת הניתוב (מקביל לפקודה route print בחלונות)
s- מציג סטטיקטיקה של השימוש בכל אחד מהפרוטוקולים בשכבת התעבורה
v- בשילוב עם b- מציג את שרשרת התוכניות שהפעילה התוכנית כדי ליצור את ההתקשרות
Interval חוזר על פקודת netstat במרווחי זמן קבועים
מבנה הפלט

הפלט של הפקודה מורכב ממספר עמודות:
Proto - שם הפרוטוקול המשמש את החיבור בשכבת התעבורה
Local Address - כתובת ה-IP של המחשב המקומי והפורט שבו משתמש החיבור (אם הפורט עדיין לא נקבע יופיע הסימן "*")
Foreign Address - כתובת המחשב המרוחק
State - מצב ההתקשרות:
ESTABLISHED - התקשרות פעילה
TIME_WAIT - מצב שמתחיל מיד לאחר סיום ההתקשרות ומאפשר למחשב המקומי לפרש חבילות מידע נכנסות כשאריות, שעדיין מסתובבות ברשת, מהתקשרות שהסתיימה.
LISTEN - מצב שבו תוכנית ממתינה לחבילות מידע נכנסות (לעיתים יכול להעיד על סוס טרויאני שממתין לקבלת פקודות)
אבטחת המחשב האישי ברשת

הפקודה netstat יעילה באיתור רוגולות מכיוון שלרוב הן יוצרות התקשרויות למחשבים ברשת האינטרנט. עם זאת, מכיוון שהפקודה עובדת רק בשכבת התעבורה של מודל ה-TCP/IP, היא לא יכולה לגלות תוכנות שעובדות בשכבות נמוכות יותר (לדוגמה דרייברים בשכבה הפיזית).
היסטוריה

הפקודה netstat הופיעה לראשונה בגרסה 4.2 של BSD. במערכת Windows 95 הוסבה התוכנה גם לשורת הפקודה של חלונות כחלק מהשימוש במימוש של קוד ה־IP מ־BSD שם[דרוש מקור].
במערכות לינוקס היא מומשה מחדש ובצורה לא לגמרי תואמת כחלק מהחבילה net-tools. אולם פיתוחה של חבילה זו הופסק[דרוש מקור] וחבילת iproute, מחליפתה, כוללת את הפקודה המקבילה ss (קיצור של Sockets Statatistics).
הערות שוליים

↑  לדוגמה: netstat 5 חוזר על הפקודה netstat כל 5 שניות
↑  [http://www.unix.com/man-page/FreeBSD/1/netstat/ התיעוד של פקודת netstat במערכת FreeBSD
↑  התיעוד של פקודת netstat בלינוקס
↑  התיעוד של הפקודה ss בלינוקס
| פקודות בסביבת Unix ובמערכות הפעלה דמויות יוניקס |
| --- | --- | --- |
| מערכת קבצים |  bzip • cat • cd • chmod • chown • chgrp • cksum • cmp • cp • dd • du • df • file • fsck • gzip • ln • ls • mkdir • mount • mv • pwd • rm • rmdir • tar • tee •  tree • touch • type • umask • zip  |  |
| תהליכים |  at • chroot • cron • htop • kill • killall • nice • pgrep • pkill • ps • pstree • time • top  |  |
| סביבת משתמש |  dig • env • exit • finger • passwd • su • sudo • uptime • talk • uname • w • wall • who • whoami  |  |
| עיבוד טקסט |  awk • basename • cut • diff • ed • ex • head • less • more • paste • sed • sort • strings • tail • tr • Uniq • vi • vim • wc • xargs  |  |
| מעטפת |  alias • echo • expr • printf • sleep • test • wait  |  |
| רשת |  ifconfig • inetd • ip • netcat • netstat • nload • nmap • nslookup • ping • rlogin • route • ssh • traceroute  |  |
| חיפוש |  find • grep • locate  |  |
| שונות |  man • bc • cal • date • parted • seq  |  |